**Ebba Busch** (s. 11. helmikuuta 1987 Uppsala), synt. *Ebba-Elisabeth Busch-Christensen,* vuodesta 2013 vuoteen 2020 *Ebba Busch Thor,* on ruotsalainen poliitikko, ja kristillisdemokraattien puheenjohtaja huhtikuusta 2015 alkaen. Busch toimii Kristerssonin hallituksessa energia- ja elinkeinoministerinä sekä pääministerin sijaisena.

Buschilla on tutkinto rauhan- ja konfliktintutkimuksesta Uppsalan yliopistosta. Hän oli kristillisdemokraattien europarlamentaarikko Lars Wohlinin poliittinen neuvonantaja 2007–2008. Busch oli vuosina 2008–2011 kristillisdemokraattien nuorisojärjestön ensimmäinen varapuheenjohtaja. Hän on myös työskennellyt PR-konsulttina ja julkisivumaalarina.

Varhainen elämä ja koulutus
---------------------------

Buschin isä on norjalainen ja Busch on kertonut pitävänsä itseään siten sekä norjalaisena että ruotsalaisena. Buschilla on myös molempien maiden kansalaisuus. Busch syntyi Vanhassa Uppsalassa, mutta varttui Gunstassa, Uppsalan ulkopuolella. Busch kävi Uppsalassa Livets Ord-seurakunnan peruskoulun ja opiskeli lukiossa katedraalikoulun IB-ohjelmassa. Ennen poliittista uraansa Busch työskenteli ulkomaalarina ja opiskeli rauhan- ja konfliktintutkimusta Uppsalan yliopistossa.

Kristillisdemokraattien johdossa
--------------------------------

Ebba Busch kertoi maaliskuussa 2015 asettuvansa ehdolle kristillisdemokraattien uudeksi puheenjohtajaksi Göran Hägglundin kerrottua eroavansa tehtävästä. Busch valittiin yksimielisesti uudeksi puheenjohtajaksi 25. huhtikuuta 2015.

Lokakuussa 2015 kristillisdemokraatit päätti puolueen nuorisojärjestön ehdotuksesta jättäytyä pois ns. joulukuun sopimuksesta, jolla Ruotsin punavihreä vähemmistöhallitus ja porvarioppositio sopivat helpottavansa hallituksen budjettien läpimenoa. Sopimuksen tavoitteena oli estää uusintavaalit, kun hallituksen ensimmäinen budjetti oli kaatunut. Puheenjohtaja Ebba Busch olisi halunnut puolueen pysyvän mukana sopimuksessa, mutta hän myös korosti halunneensa antaa kristillisdemokraattien jäsenistölle mahdollisuuden sanoa mielipiteensä asiasta. Buschin mukaan kristillisdemokraatit pysyy päätöksestä huolimatta mukana porvaripuolueiden muodostamassa Alliansen-liittoumassa. Busch osallistui vuonna 2016 Pride-kulkueeseen, tullen ensimmäiseksi Pride-kulkueeseen osallistuneeksi kristillisdemokraattien puheenjohtajaksi.

### Vuoden 2018 vaalivoitto

Vuoden 2018 parlamenttivaaleissa KD otti selvän vaalivoiton ja nosti kannatustaan 4,6 prosentista 6,4 prosenttiin. KD:n nousun perusteena on ollut puolueen ydinteemat perhepolitiikan parissa. Vuoden 2019 eurovaaleissa KD saavutti kaikkien aikojen parhaan tuloksensa 8,62 prosenttia ja nosti kannatustaan 2,69 prosenttiyksiköllä. Vuoden 2022 vaaleissa KD on nostanut esiin terveydenhuollon, työntekijöiden ja maaseudun asioita. Puolue on korostanut itseään vaihtoehtona valtablokille. Buschin kaudella puolueen on kuvattu siirtyneen sosiaalisista teemoista selvemmin oikealle. Puolueen puheenjohtaja Busch on myös profiloitunut erityisesti asiakysymyksissä ja vähentänyt roolia eettisissä kysymyksissä.

Analyysien mukaan Buschin johtaman KD:n kannatuksen nousu on seurausta strategisesta kannattajakunnan laajentamisesta ja uusien äänestäjien houkuttelemisesta sekä suunnasta porvarillisempaan suuntaan.

### Ministeriksi 2022 vaalien jälkeen

Buschin johtamat kristillisdemokraatit osallistuivat vuoden 2022 valtiopäivävaaleissa oikeistoblokkiin, joka sai valtiopäiville kolmen paikan enemmistön. Kristillisdemokraatit saivat vaaleissa 18 paikkaa ja 5,3 prosentin kannatuksen. Vaalien jälkeen oikeistoblokki muodosti Kristerssonin hallituksen.Busch toimii Kristerssonin hallituksessa energia- ja elinkeinoministerinä sekä pääministerin sijaisena.

Yksityiselämä
-------------

Ebba Busch oli naimisissa IK Siriuksessa pelaavan jalkapalloilija Niklas Thorin kanssa vuodesta 2013 vuoteen 2020. Heidän ensimmäinen lapsensa syntyi 10. toukokuuta 2015. Ebba ei koskaan virallisesti ottanut miehensä sukunimeä, mutta hänet tunnettiin julkisuudessa nimellä Ebba Busch Thor. Eron jälkeen häntä on kutsuttu nimellä Ebba Busch.

Lähteet
-------

1. 1 2  Sveriges nya regering *Regeringen.se*.  18.10.2022. Viitattu 18.10.2022. (ruotsiksi)
2. ↑  Gustavsson, David: Människor har rätt till självbestämmande *europaportalen.se*.  17.4.2014. Europaportalen. Viitattu 13.11.2015. (ruotsiksi)
3. 1 2  af Kleen, Björn: Ebba Busch Thor: Civilsamhällets spion *dn.se*.  24.4.2015. Dagens Nyheter. Viitattu 13.11.2015. (ruotsiksi)
4. ↑  Lindahl, Karl Anders: 8 snabba fakta som ger dig allt du behöver veta om Ebba Busch Thor *nyheter24.se*.  11.3.2015.  Arkistoitu 2.4.2015. Viitattu 13.11.2015. (ruotsiksi)
5. ↑  Är du smartare än en partiledare? *Sveriges Radio*.  23.8.2018. Viitattu 18.10.2022. (ruotsiksi)
6. ↑  Ebba Busch *Nyheter24*. Viitattu 18.10.2022.
7. ↑  Statistik om Kristdemokraterna Kristillisdemokraatit.  Arkistoitu 28.12.2014. Viitattu 4.12.2014. (ruotsiksi)
8. ↑  Kunnas, Kristiina: Ruotsin Kristillisdemokraatit sai 27-vuotiaan puheenjohtajan  28.4.2015. KD-lehti. Viitattu 13.11.2015.
9. ↑  Tapiola, Paula: Ruotsin politiikassa dramaattinen käänne – kristillisdemokraatit hylkää budjettisopimuksen *yle.fi*.  9.10.2015. Yle Uutiset. Viitattu 13.11.2015.
10. ↑  Rebecca Hagnestad: Ebba Busch Thor kritiseras internt *www.expressen.se*.  25.6.2016. Expressen. Viitattu 10.04.2019.
11. ↑  {Ruotsin KD:lle yllätysmenestys *KD-lehti*.  21.9.2018. Viitattu 10.9.2022.
12. ↑  Om Kristdemokraterna *Kristdemokraterna*. Viitattu 10.9.2022.
13. ↑  Våra viktigaste frågor *Kristdemokraterna*. Viitattu 9.9.2022.
14. ↑  Nordic variation of Christian Democracy *Konrad Adenauer Stiftung*.  6.12.2021. Viitattu 9.9.2022.
15. ↑  Park, Frida: Detta kan frikyrkorna lära av Kristdemokraterna *Dagen*.  26.8.2022. Viitattu 10.9.2022. (ruotsiksi)
16. ↑  Ruotsin pääministeri Magdalena Andersson jätti eropyyntönsä *Ilta-Sanomat*.  15.9.2022. Viitattu 15.9.2022.
17. ↑  Jakobson, Hanna: Nu är de redo att ta över KD-ledarposten *Expressen*.  22.2.2015. Viitattu 13.11.2015. (ruotsiksi)
18. ↑  Burström, Hasse: KD-ledaren Ebba Busch Thor har blivit mamma *SVT Nyheter*.  11.5.2015. Viitattu 13.11.2015. (ruotsiksi)
19. ↑  Holm, Gusten & Svensson, Ellinor: Det vill Ebba Busch Thor kallas efter separationen *Aftonbladet*.  17.1.2020. Viitattu 25.4.2020. (ruotsiksi)
20. ↑  KD-ledaren har bytt namn – heter nu Ebba Busch *www.expressen.se*. Viitattu 31.3.2021. (ruotsiksi)

Aiheesta muualla
----------------

* Kuvia tai muita tiedostoja aiheesta **Ebba Busch** Wikimedia Commonsissa

* Ebba Busch Twitterissä

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kristillisdemokraatit |
| --- |
|  |
| Puoluejohto | 

|  |  |
| --- | --- |
| Puheenjohtajat | 
* Ekstedt
* Svensson
* Hägglund
* Busch

 |
|  |
| Puoluesihteerit | 
* Carlsson
* Nyman
* Johansson
* Ericsson
* Davidson
* Lindén
* Ericsson
* Persson
* Svensson
* Sjögren
* Ankarberg Johansson
* Kullgren
* Ingerö

 |
|  |
| Ryhmäjohtajat | 
* Hägglund
* Attefall
* Odell
* Henriksson
* Carlson
* Brodin

 |

 |
|  |
| Organisaatio | 

|  |  |
| --- | --- |
| Läheisjärjestöt | 
* Kristdemokratiska ungdomsförbundet
* Kristdemokratiska Seniorförbundet
* Kristdemokratiska Kvinnoförbundet

 |
|  |
| Järjestöt ja yritykset | 
* Civitas
* Framtidsbildarna
* Kristdemokratiska Studentförbundet
* Kristdemokrater i Svenska kyrkan
* Kristdemokratiskt Internationellt Center
* Öppna kristdemokrater

 |

 |
|  |
| Historia | 
* Kristillisdemokratia
* Allianssi
* Euroopan kansanpuolueen ryhmä
* Kristillisdemokraattinen Internationaali

 |
|  |
| Jäsenyydet: Euroopan kansanpuolue |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Muut | 
* Hufvudstadsbladet

 |

 |